Order of the Red Banner
Ordinul Steagul Roșu al Muncii, alternativ Ordinul Drapelul Roșu al Muncii, (în ) a fost o decorație din Uniunea Sovietică acordată din 1921 până în 1991 și înființată pentru a onora realizări importante și servicii aduse statului sovietic și societății în domeniile producției, științei, culturii, artei, literaturii, educației, sănătății și altor ramuri ale activităților muncii. Este echivalentul muncitoresc al decorației militare Ordinul Steagul Roșu. Unele instituții și fabrici care erau mândria Uniunii Sovietice au primit această decorație. Ordinul Steagull Roșu al Muncii a început inițial ca un premiu pentru Republica Sovietică Federativă Socialistă Rusă pe 28 decembrie 1920. Echivalentul pentru toată Uniunea a fost înființat prin Decretul Prezidiului Sovietului Suprem pe 7 septembrie 1928 și aprobat printr-un alt decret pe 15 septembrie 1928. Statutul și regulamentul Ordinului au fost modificate prin alte decrete ale Prezidiului pe 7 mai 1936, pe 19 iunie 1943, pe 28 martie 1980 și pe 18 iulie 1980.